**SVEUČILIŠNI ODJEL ZA FORENZIČNE ZNANOSTI**

Adresa: 21000 Split, Ruđera Boškovića 33

Telefon: 021/510-180

URL: <http://forenzika.unist.hr>

e-mail: [forenzika@forenzika.unist.hr](mailto:forenzika@forenzika.unist.hr)

**UPISNE KVOTE**

Na Sveučilišnom odjelu za forenzične znanosti, na sveučilišnom diplomskom studiju Forenzika, izvodi se pet studijskih modula:

* **Modul I. Istraživanje mjesta događaja**
* **Modul II. Forenzična kemija i molekularna biologija**
* **Modul III. Forenzika i nacionalne sigurnosti**
* **Modul IV. Financijsko-računovodstvena forenzika**
* **Modul V. Menadžment u vatrogastvu i istrage požara**

Upisna kvota je jedinstvena za sve module:

|  |  |  |  |
| --- | --- | --- | --- |
| **DIPLOMSKI STUDIJ FORENZIKA: REDOVITI STUDIJ** | | | |
|  | **Državljani RH i EU** | **Ostali strani državljani** | **UKUPNO** |
| **UKUPNO** | **48** | **9** | **57** |

**UVJETI UPISA**

Uvjet za upis je završen odgovarajući sveučilišni prijediplomski ili diplomski studij, odnosno postignuti uvjeti za upis sveučilišnog diplomskog studija te pozitivan rezultat psihologijskog testiranja, kao razredbenog testa.

U tablici su navedeni odgovarajući studiji za upis pojedinih studijskih modula:

|  |  |
| --- | --- |
| **Studijski modul** | **Uvjet za upis** |
| **Modul I.**  Istraživanje mjesta događaja | Bilo koji sveučilišni prijediplomski ili diplomski studij |
| **Modul II.**  Forenzična kemija i molekularna biologija | * Prirodoslovno–matematički fakultet (studij biologije te studij kemije) * Biokemijsko–farmaceutski fakultet * Sveučilišni odjel za studije mora * Veterinarski fakultet * Kemijsko–tehnološki fakultet * Medicinski fakultet * Prehrambeno–biotehnološki fakultet * Fakultet kemijskog inženjerstva i tehnologije * Zdravstveni studiji * Agronomski fakultet (**studij animalne/biljne znanosti te studij agroekologije)** * **Ostali srodni programi povezani s područjima biomedicinskih, biotehničkih i prirodnih znanosti (biologija i kemija)** |
| **Modul III.**  Forenzika i nacionalne sigurnosti | Bilo koji sveučilišni prijediplomski ili diplomski studij |
| **Modul IV.**  Financijsko - računovodstvena forenzika | * Ekonomski fakultet * Pravni fakultet * Pomorski fakultet (studij pomorskog menadžmenta) * Ostali srodni programi povezani s poljima ekonomija i pravo |
| **Modul V.** Menadžment u vatrogastvu i istrage požara | Bilo koji sveučilišni prijediplomski ili diplomski studij |

**PRIJAVE**

Prijave za upis zaprimaju se **13. listopada 2023.**, isključivo na adresi Sveučilišnog odjela, od **9 do 11 sati**, Ruđera Boškovića 33, 21000 Split.

Pristupnice/pristupnici trebaju dostaviti:

1. prijavnicu (formular koji možete preuzeti isključivo na mrežnoj stranici Sveučilišnog odjela http://forenzika.unist.hr)
2. izvornik (original) dokaza o državljanstvu ili elektronički zapis državnih matica koji je izdan putem servisa e-Građani
3. izvornik (original) rodni list ili elektronički zapis državnih matica koji je izdan putem servisa e-Građani
4. izvornik (original) svjedodžbu o završenom odgovarajućem studiju
5. izvornik (original) prijepisa ocjena s navedenim prosjekom ocjena
6. potvrdu o nekažnjavanju ne stariju od šest (6) mjeseci
7. uvjerenje o pozitivnom rezultatu psihologijskog testiranja na MMPI 2 testu
8. pristupnice/pristupnici koji su ranije završili sveučilišni diplomski studij dostavljaju potvrdu o završenoj vrsti studija (redoviti studij bez plaćanja školarine, redoviti studij uz plaćanje školarine ili izvanredni studij) ili presliku indeksa iz koje je vidljiv raniji status studentice/studenta

**RAZREDBENI POSTUPAK**

* Razredbeni postupak provodi se bez razredbenog ispita, a temelji se na vrednovanju uspjeha postignutog na prethodnom studiju koji se određuje prema ukupnoj prosječnoj ocjeni tijekom studiranja te na osnovi pozitivnog rezultata psihologijskog testiranja.
* Pristupnice/pristupnici koji imaju inozemnu diplomu dužni su do datuma prijave na studij Forenzike pribaviti rješenje o priznavanju inozemne visokoškolske kvalifikacije od strane Sveučilišta u Splitu.

**UPISI**

Upisi pristupnica/pristupnika koji zadovolje sve uvjete održat će se 13. listopada 2023. na adresi Sveučilišnog odjela.

**INFORMACIJE**

Dodatne informacije o studiju i upisima mogu se dobiti na adresi Sveučilišnog odjela, Ruđera Boškovića 33 u Splitu, telefonski na broj (021) 510 180, e-mailom na [forenzika@forenzika.unist.hr](mailto:forenzika@forenzika.unist.hr) te na mrežnoj stranici Sveučilišnog odjela <http://forenzika.unist.hr>